### 16.    Beslutning om videre planlægning for dagligvarebutik - Ugerløsevej 2b, [adresse]

**Åbent**

Sagsnr.: 326-2016-25672       J.nr.: 01.02.15           Lone Dahl.:
326-2019-33425

**Sagstype**

Beslutning.

**Resume og sagens baggrund**

Projektudvikler Internorr har anmodet Kalundborg Kommune om
at igangsætte planlægning, der giver grundlag for at etablere en
dagligvarebutik i tilknytning til [adresse], ud til [adresse].
Administrationen har indkaldt ideer og forslag til planlægningen, som besluttet
på Teknik- og Miljøudvalgets møde den 8. februar 2018. Teknik- og Miljøudvalget
udsatte på mødet den 7. juni 2018 beslutningen om at fortsætte planprocessen
for en dagligvarebutik ved Ugerløse. Udvalget ønskede en gennemgang af hovedstrukturen
i kommuneplanen, og at der blev udarbejdet en analyse af projektets påvirkning
af trafikken i krydset.

Sagen lægger op til udvalgets beslutning, om planprocessen
skal fortsætte.

**Indstillinger**

Chefen for Plan, Byg og Miljø indstiller, at det besluttes,
om planprocessen skal fortsætte og der skal udarbejdes forslag til
kommuneplantillæg og lokalplan for ny dagligvarebutik på [adresse],
Ugerløse.

**Behandling**

Teknik- og Miljøudvalget.

**Sagsfremstilling**

Projektudvikler Internorr ønsker mulighed for at opføre en
dagligvarebutik på op til 1.200 m2 på en del af ejendommen
Ugerløsevej 2b, jf. matr. nr. 3a, [adresse], Britta Kjær. Projektområdet udgør ca.
6.900 m2 og ligger i tilknytning til Ugerløse, umiddelbart uden for
landsbyafgrænsningen mod øst, på hjørnet af Ugerløsevej og [adresse].
Ejendommen ligger i landzone og forbliver i landzone. (Bilag 1 – Oversigtskort)

*Kommuneplantillæg og lokalplan*

Projektet forudsætter, at der gennemføres et tillæg til
kommuneplanen, der udvider afgrænsningen for [adresse], samt fastlægger
de nærmere rammer for lokalplanlægningen. Projektet forudsætter tillige, at der
udarbejdes en lokalplan.

Kommuneplantillægget vil også skulle behandle kommuneplanens
retningslinjer for enkeltstående butikker til lokalområdets forsyning, herunder
størrelsen på butikker, der iht. eksisterende planlov kan etableres på op til
1.200 m2 (jf. 1.000 m2 i kommuneplanens gældende
retningslinjer).

Der har via annoncering på kommunens hjemmeside været
indkaldt ideer og forslag til planlægning for en dagligvarebutik ved Ugerløse
over en periode på fire uger. Ved fristens udløb den 10. april 2018 var der
indkommet 18 bidrag fra borgere, dagligvarebutik, Oplev Rune Klausen, og bestyrelsen
for SuperBrugsen Ubby. Bilag 2 indeholder samlet sagsfremstillingen fra den 7.
juni 2018, indkaldelsen til ideer og forslag samt de indkomne svar og
administrationens bemærkninger hertil.

I hovedtræk omhandler bidragene
tre temaer:

a)    Betragtninger om
behovet for ny butik, betydningen for [adresse])    Mulige
konsekvenser for øvrige butikker i lokalområdet

c)    Trafikale
forhold

*Kommuneplanens hovedstruktur*

Karoline Jepsen beskriver kommunens
netværk af byer og landsbyer med henblik på en rollefordeling og et samspil
mellem byerne. Byerne er grupperet på baggrund af deres størrelse og med
angivelse af de typiske funktioner i de enkelte bygrupper. Karoline Jepsen giver
kommunalbestyrelsen et grundlag for at fokusere og differentiere den
udviklingsmæssige indsats i kommunens lokalområder.

Grundpillen i kommunens bystruktur
er [adresse] og de fire lokalcenterbyer Høng, Ubby-Jerslev, Svebølle og
Gørlev, som sammen udgør drivkraften for boligudbygning, detailhandel og
serviceforsyning. De fire lokalcenterbyer udfylder – som de største byer og som
lokale centre for handel og service – en særlig funktion i lokalområderne. Ved
siden af lokalcenterbyerne findes en række mindre byer samt større og mindre
landsbyer.

Detailhandelsplanlægningen giver
mulighed for fortsat at udvikle handelslivet i kommunens lokalcenterbyer. I de
øvrige områder skal der være mulighed for at gøre sine daglige indkøb i
nærområderne, og derfor giver kommuneplanen mulighed for at indrette mindre
enkeltstående butikker – fortrinsvis dagligvarebutikker – i kommunens
boligområder, blandede bolig- og erhvervsområder, landsbyer og
sommerhusområder.

I Ugerløse er der – som i
kommunens øvrige byer – som udgangspunkt mulighed for at
etablere enkeltstående butikker til områdernes daglige forsyning ud fra en
nærmere planlægning og med afsæt i kommuneplanens retningslinjer for denne type
butikker.I bilag 3 findes uddrag fra kommuneplanens mål og retningslinjer
for enkeltstående butikker.

*Påvirkning af trafikken i krydset*

Trafikrådgivere MOE|Tetraplan har gennemført en
trafikanalyse af projektets påvirkning i krydset for Internorr (se Bilag 4).

På baggrund af krydstællinger og fremskrivning af trafikken
er det vurderet, hvordan trafikken fra butikken fordeler sig på vejnettet i
løbet af dagen. Dette med henblik på at finde ud af, i hvilket omfang en
dagligvarebutik vil påvirke trafikken samt om der vil være behov for at fortage
kapacitetsudvidende foranstaltninger.

I det følgende beskrives hovedpunkter/konklusioner fra
analysen.

Administrationerne bemærker, at [adresse] (statsvej)
er en af Kalundborg Kommunes mest uheldsprægede veje. På strækningen mellem
Kalundborg og Gørlev er der i perioden 2014-2019 registreret omkring 41 ulykker
på statsvejen. Der er i analysen derfor fokus på krydset, hvor
hastighedsgrænsen i dag er 80 km/t.

Baseret på andre tilsvarende butikker fra lignende eksempler
forventes det, at dagligvarebutikken vil have 400 kunder (bilister) pr. dag,
svarende til 800 ind- og udkørsler hver dag. I forhold til det samlede antal
kørsler til butikken er den forventede andel handlende fra selve [adresse]
procentvis lav. Det antages på denne baggrund, at de lokale handlende vil
udgøre to af turene i morgenspidstimen og 14 af turene i
eftermiddagsspidstimen. Den resterende trafik vil komme ude fra Slagelse
Landevej.

Der er analyseret på den genererede trafik og hvordan den
påvirker sidevejenes serviceniveau og dermed de forøgede ventetider som bilisterne
udsættes for. Serviceniveauet på sidevejene måles på en skala fra A-F, hvor
serviceniveau A er det bedste niveau med frit flow og middelforsinkelser på
under 10 sekunder. Serviceniveau F betegnes ved store forsinkelser og kø, med
en middelforsinkelse på over 50 sekunder. Jo længere ventetider der forekommer,
des større chancer tager bilisterne. Er chancekørslen høj, øges risikoen for
ulykker.

For at finde frem til serviceniveauet for de forskellige
trafikale situationer, er krydset delt op ud fra trafikkens retning og
svingbevægelse. I analysen fremgår serviceniveauerne både før og efter
fremskrivningen af trafikken. Her fremgår det, at der kun er en forringelse for
bilister der kører ud fra [adresse], hvor serviceniveauet går fra C til D.
Den resterende trafik er upåvirket.

Trafikanalysen konkluderer, at dagligvarebutikken vil
generere en øget trafik i krydset ved [adresse] og Ugerløsevej.
MOE|Tetraplan vurderer imidlertid, at den øgede trafik ikke har et omfang, der
fordrer fysiske ændringer af vejforløbet. Rådgiver peger på mulige
sikkerhedsmæssige tiltag, der evt. kan bidrage til at øge opmærksomheden på
krydset: variable hastighedstavler, lokal hastighedsbegrænsning, belysning,
tydeliggøre den tværgående retning.

Administrationen har været i kontakt med Vejdirektoratet
(vejmyndighed) som på det foreliggende grundlag er enig i rådgivers
betragtninger. Trafiksikkerhedsmæssigt ses der heller ikkesærlige udfordringer,
så længe at butikken ikke genererer flere nye ture end det er forudsat i rapporten.

Til rådgivers anbefalede, mulige
tiltag bemærker Vejdirektoratet:

·
Vejdirektoratet er ikke indstillet på at give tilladelse til at
opsætte variable tavler på vejstrækningen. Vejdirektoratet har ikke ressourcer
til at drifte variable tavler.

·
Vejdirektoratet skilter normalt kun hastigheden ned, hvor der er
en trafikal grund til det. Det er dog politiet der endeligt afgør, om der skal
fastsættes en anden hastighedsgrænse end den generelle.

·
Vejdirektoratet vurderer ikke at der er grundlag for at etablere
belysning i krydset.

·
Det er Vejdirektoratets vurdering, at der på nuværende tidspunkt
ikke er behov for yderligere at tydeliggøre krydset.

*Opsummering og vurdering*

Der er et afsæt i kommuneplanens
retningslinjer for at planlægge for en enkeltstående dagligvarebutik på
lokaliteten - men projektet forudsætter dog et tillæg til kommuneplanen, der
udvider afgrænsningen for [adresse] og fastlægger de nærmere rammer for lokalplanlægningen
mv. Det vil sige, at der på nuværende tidspunkt ikke er en byggeret, hvorfor
det er en politisk beslutning, om planlægningen skal fortsætte.

Den gennemførte trafikanalyse konkluderer, at der ikke vil
være væsentlige, trafikale udfordringer ved at etablere butikken på
lokaliteten. Kommunens vejmyndighed vurderer ud fra en lokal betragtning, at
det kan være hensigtsmæssigt at etablere lokal hastighedsbegrænsning. Det er
som nævnt politiet, der konkret afgør, om der skal gennemføres tiltag.

Administrationen bemærker dog, at der på baggrund af
trafikanalysen og vejdirektoratets udtalelser ikke lægges op til ændringer af
krydset og dermed heller ikke lægges op til at imødekomme bemærkningerne fra
høringsfasen.

**Økonomiske konsekvenser**

Ingen.

**Teknik- og Miljøudvalgets møde
den 7. marts 2019:**

Et flertal i udvalget stemte for ikke at fortsætte
planprocessen.

Viola Jepsen (A) og William Mathiesen (Ø) tog forbehold
og ønskede sagen oversendt til Kommunalbestyrelsen.

**Økonomiudvalgets møde den 19.
marts 2019:**

Anbefaler Teknik- og Miljøudvalgets flertalsindstilling.

Mille Svendsen og Viola Jepsen, A, samt William Mathiesen,
Ø, tog forbehold.

**Bilag**

|  |  |
| --- | --- |
| Bilag 1 - oversigtskort, Ugerløsevej 2b | 326-2019-48556 |
| Bilag 2 - Samlet sagsfremstilling, folder og hvidbog | 326-2019-53661 |
| Bilag 3 - Uddrag fra Kommuneplanens mål og retningslinjer for enkeltstående butikker. | 326-2019-48658 |
| Bilag 4 - Rune Kristensen - Dagligvarebutik Ugerløse\_RevC | 326-2019-50596 |